यह लेख आज का आलेख के लिए निर्वाचित हुआ है। अधिक जानकारी हेतु क्लिक करें।

जालियाँवाला बाग स्मारक
**जालियाँवाला बाग हत्याकांड** भारत के पंजाब प्रान्त के अमृतसर में स्वर्ण मन्दिर के निकट जलियाँवाला बाग में १३ अप्रैल १९१९ (बैसाखी के दिन) हुआ था। रौलेट एक्ट का विरोध करने के लिए एक सभा हो रही थी जिसमें जनरल डायर नामक एक अँग्रेज ऑफिसर ने अकारण उस सभा में उपस्थित भीड़ पर गोलियाँ चलवा दीं जिसमें 400 से अधिक व्यक्ति मरे और २००० से अधिक घायल हुए।
अमृतसर के डिप्टी कमिश्नर कार्यालय में 484 शहीदों की सूची है, जबकि जलियांवाला बाग में कुल 388 शहीदों की सूची है। ब्रिटिश राज के अभिलेख इस घटना में 200 लोगों के घायल होने और 379 लोगों के शहीद होने की बात स्वीकार करते है जिनमें से 337 पुरुष, 41 नाबालिग लड़के और एक 6-सप्ताह का बच्चा था। अनाधिकारिक आँकड़ों के अनुसार 1500 से अधिक लोग मारे गए और 2000 से अधिक घायल हुए।

यदि किसी एक घटना ने भारतीय स्वतंत्रता संग्राम पर सबसे अधिक प्रभाव डाला था तो वह घटना यह जघन्य हत्याकाण्ड ही था। माना जाता है कि यह घटना ही भारत में ब्रिटिश शासन के अंत की शुरुआत बनी।

१९९७ में महारानी एलिज़ाबेथ ने इस स्मारक पर मृतकों को श्रद्धांजलि दी थी। २०१३ में ब्रिटिश प्रधानमंत्री डेविड कैमरॉन भी इस स्मारक पर आए थे। विजिटर्स बुक में उन्होंनें लिखा कि "ब्रिटिश इतिहास की यह एक शर्मनाक घटना थी।"

घटनाक्रम
--------

### ऐतिहासिक दिवस

|  |
| --- |
|  |

13 अप्रैल 1919 को बैसाखी का दिन था। बैसाखी वैसे तो पूरे भारत का एक प्रमुख त्योहार है परंतु विशेषकर पंजाब और हरियाणा के किसान सर्दियों की रबी की फसल काट लेने के बाद नए साल की खुशियाँ मनाते हैं। इसी दिन, 13 अप्रैल 1699 को दसवें और अंतिम गुरु गोविंद सिंह ने खालसा पंथ की स्थापना की थी। इसीलिए बैसाखी पंजाब और आस-पास के प्रदेशों का सबसे बड़ा त्योहार है और सिख इसे सामूहिक जन्मदिवस के रूप में मनाते हैं। अमृतसर में उस दिन एक मेला सैकड़ों साल से लगता चला आ रहा था जिसमें उस दिन भी हज़ारों लोग दूर-दूर से श्री हरमिंदर साहिब गुरुद्वारे में गुरु जी के दर्शन करने और बैसाखी का त्यौहार मनाने अमृतसर पहुंचे थे, गुरुद्वारे से 500 मीटर की दुरी में जलियांवाला बाग को देखने के लिए बहुत सारे बच्चे , महिलाएं, बूढ़े, इकट्ठे हुए थे और बड़ी ही खुशी के साथ बैसाखी का त्यौहार मना रहे थे ।

### अंग्रेज़ों की मंशा

प्रथम विश्व युद्ध (1914-1918) में भारतीय नेताओं और जनता ने खुल कर ब्रिटिशों का साथ दिया था। 13 लाख भारतीय सैनिक और सेवक यूरोप, अफ़्रीका और मिडल ईस्ट में ब्रिटिशों की तरफ़ से तैनात किए गए थे जिनमें से 43,000 भारतीय सैनिक युद्ध में शहीद हुए थे। युद्ध समाप्त होने पर भारतीय नेता और जनता ब्रिटिश सरकार से सहयोग और नरमी के रवैये की आशा कर रहे थे परंतु ब्रिटिश सरकार ने मॉण्टेगू-चेम्सफ़ोर्ड सुधार लागू कर दिए जो इस भावना के विपरीत थे।

लेकिन प्रथम विश्व युद्ध के दौरान पंजाब के क्षेत्र में ब्रिटिशों का विरोध कुछ अधिक बढ़ गया था जिसे भारत प्रतिरक्षा विधान (1915) लागू कर के कुचल दिया गया था। उसके बाद १९१८ में एक ब्रिटिश जज सिडनी रॉलेट की अध्यक्षता में एक सेडीशन समिति नियुक्त की गई थी जिसकी ज़िम्मेदारी ये अध्ययन करना था कि भारत में, विशेषकर पंजाब और बंगाल में ब्रिटिशों का विरोध किन विदेशी शक्तियों की सहायता से हो रहा था। इस समिति के सुझावों के अनुसार भारत प्रतिरक्षा विधान (1915) का विस्तार कर के भारत में रॉलट एक्ट लागू किया गया था, जो आजादी के लिए चल रहे आंदोलन पर रोक लगाने के लिए था, जिसके अंतर्गत ब्रिटिश सरकार को और अधिक अधिकार दिए गए थे जिससे वह प्रेस पर सेंसरशिप लगा सकती थी, नेताओं को बिना मुकदमें के जेल में रख सकती थी, लोगों को बिना वॉरण्ट के गिरफ़्तार कर सकती थी, उन पर विशेष ट्रिब्यूनलों और बंद कमरों में बिना जवाबदेही दिए हुए मुकदमा चला सकती थी, आदि। इसके विरोध में पूरा भारत उठ खड़ा हुआ और देश भर में लोग गिरफ्तारियां दे रहे थे।

### गाँधी जी

गांधी तब तक दक्षिण अफ़्रीका से भारत आ चुके थे और धीरे-धीरे उनकी लोकप्रियता बढ़ रही थी। उन्होंने रोलेट एक्ट का विरोध करने का आह्वान किया जिसे कुचलने के लिए ब्रिटिश सरकार ने और अधिक नेताओं और जनता को रोलेट एक्ट के अंतर्गत गिरफ़्तार कर लिया और कड़ी सजाएँ दीं। इससे जनता का आक्रोश बढ़ा और लोगों ने रेल और डाक-तार-संचार सेवाओं को बाधित किया। आंदोलन अप्रैल के पहले सप्ताह में अपने चरम पर पहुँच रहा था। लाहौर और अमृतसर की सड़कें लोगों से भरी रहती थीं। करीब 5,000 लोग जलियांवाला बाग में इकट्ठे थे। ब्रिटिश सरकार के कई अधिकारियों को यह 1857 के गदर की पुनरावृत्ति जैसी परिस्थिति लग रही थी जिसे न होने देने के लिए और कुचलने के लिए वो कुछ भी करने के लिए तैयार थे।

### अंग्रेज़ों के अत्याचार

आंदोलन के दो नेताओं सत्यपाल और सैफ़ुद्दीन किचलू को गिरफ्तार कर कालापानी की सजा दे दी गई। 10 अप्रैल 1919 को अमृतसर के उप कमिश्नर के घर पर इन दोनों नेताओं को रिहा करने की माँग पेश की गई। परंतु ब्रिटिशों ने शांतिप्रिय और सभ्य तरीके से विरोध प्रकट कर रही जनता पर गोलियाँ चलवा दीं जिससे तनाव बहुत बढ़ गया और उस दिन कई बैंकों, सरकारी भवनों, टाउन हॉल, रेलवे स्टेशन में आगज़नी की गई। इस प्रकार हुई हिंसा में 5 यूरोपीय नागरिकों की हत्या हुई। इसके विरोध में ब्रिटिश सिपाही भारतीय जनता पर जहाँ-तहाँ गोलियाँ चलाते रहे जिसमें 8 से 20 भारतीयों की मृत्यु हुई। अगले दो दिनों में अमृतसर तो शाँत रहा पर हिंसा पंजाब के कई क्षेत्रों में फैल गई और 3 अन्य यूरोपीय नागरिकों की हत्या हुई। इसे कुचलने के लिए ब्रिटिशों ने पंजाब के अधिकतर भाग पर मार्शल लॉ लागू कर दिया।

काण्ड का विवरण
--------------

कांड के महीनों बाद 1919 में बाग का दृश्य
बैसाखी के दिन 13 अप्रैल 1919 को अमृतसर के जलियांवाला बाग में एक सभा रखी गई, जिसमें कुछ नेता भाषण देने वाले थे। शहर में कर्फ्यू लगा हुआ था, फिर भी इसमें सैंकड़ों लोग ऐसे भी थे, जो बैसाखी के मौके पर परिवार के साथ मेला देखने और शहर घूमने आए थे और सभा की खबर सुन कर वहां जा पहुंचे थे। जब नेता बाग में पड़ी रोड़ियों के ढेर पर खड़े हो कर भाषण दे रहे थे, तभी ब्रिगेडियर जनरल रेजीनॉल्ड डायर 90 ब्रिटिश सैनिकों को लेकर वहां पहुँच गया। उन सब के हाथों में भरी हुई राइफलें थीं। नेताओं ने सैनिकों को देखा, तो उन्होंने वहां मौजूद लोगों से शांत बैठे रहने के लिए कहा।

### गोलीबारी

सैनिकों ने बाग को घेर कर बिना कोई चेतावनी दिए निहत्थे लोगों पर गोलियाँ चलानी शुरू कर दीं। १० मिनट में कुल 1650 राउंड गोलियां चलाई गईं। जलियांवाला बाग उस समय मकानों के पीछे पड़ा एक खाली मैदान था। वहाँ तक जाने या बाहर निकलने के लिए केवल एक संकरा रास्ता था और चारों ओर मकान थे। भागने का कोई रास्ता नहीं था। कुछ लोग जान बचाने के लिए मैदान में मौजूद एकमात्र कुएं में कूद गए, पर देखते ही देखते वह कुआं भी लाशों से पट गया। जलियांवाला बाग कभी जलली नामक आदमी की संपत्ति थी।

### हताहत

शहीदी कुआं
बाग में लगी पट्टिका पर लिखा है कि १२० शव तो सिर्फ कुए से ही मिले। शहर में क‌र्फ्यू लगा था जिससे घायलों को इलाज के लिए भी कहीं ले जाया नहीं जा सका। लोगों ने तड़प-तड़प कर वहीं दम तोड़ दिया। अमृतसर के डिप्टी कमिश्नर कार्यालय में 484 शहीदों की सूची है, जबकि जलियांवाला बाग में कुल 388 शहीदों की सूची है। ब्रिटिश राज के अभिलेख इस घटना में 200 लोगों के घायल होने और 379 लोगों के शहीद होने की बात स्वीकार करते है जिनमें से 337 पुरुष, 41 नाबालिग लड़के और एक 6-सप्ताह का बच्चा था। अनाधिकारिक आँकड़ों के अनुसार 1000 से अधिक लोग मारे गए और 2000 से अधिक घायल हुए।
आधिकारिक रूप से मरने वालों की संख्या ३७९ बताई गई जबकि पंडित मदन मोहन मालवीय के अनुसार कम से कम १३०० लोग मारे गए। स्वामी श्रद्धानंद के अनुसार मरने वालों की संख्या १५०० से अधिक थी जबकि अमृतसर के तत्कालीन सिविल सर्जन डॉक्टर स्मिथ के अनुसार मरने वालों की संख्या १८०० से अधिक थी।

करतूत बयानी
-----------

मुख्यालय वापस पहुँच कर ब्रिगेडियर जनरल रेजीनॉल्ड डायर ने अपने वरिष्ठ अधिकारियों को टेलीग्राम किया कि उस पर भारतीयों की एक फ़ौज ने हमला किया था जिससे बचने के लिए उसको गोलियाँ चलानी पड़ी। ब्रिटिश लेफ़्टिनेण्ट गवर्नर मायकल ओ डायर ने इसके उत्तर में ब्रिगेडियर जनरल रेजीनॉल्ड डायर को टेलीग्राम किया कि तुमने सही कदम उठाया। मैं तुम्हारे निर्णय को अनुमोदित करता हूँ। फिर ब्रिटिश लेफ़्टिनेण्ट गवर्नर मायकल ओ डायर ने अमृतसर और अन्य क्षेत्रों में मार्शल लॉ लगाने की माँग की जिसे वायसरॉय लॉर्ड चेम्सफ़ोर्ड नें स्वीकृत कर दिया।

जाँच
----

इस हत्याकाण्ड की विश्वव्यापी निंदा हुई जिसके दबाव में भारत के लिए सेक्रेटरी ऑफ़ स्टेट एडविन मॉण्टेगू ने 1919 के अंत में इसकी जाँच के लिए हंटर कमीशन नियुक्त किया। कमीशन के सामने ब्रिगेडियर जनरल रेजीनॉल्ड डायर ने स्वीकार किया कि वह गोली चला कर लोगों को मार देने का निर्णय पहले से ही ले कर वहाँ गया था और वह उन लोगों पर चलाने के लिए दो तोपें भी ले गया था जो कि उस संकरे रास्ते से नहीं जा पाई थीं। हंटर कमीशन की रिपोर्ट आने पर 1920 में ब्रिगेडियर जनरल रेजीनॉल्ड डायर को पदावनत कर के कर्नल बना दिया गया और अक्रिय सूचि में रख दिया गया। उसे भारत में पोस्ट न देने का निर्णय लिया गया और उसे स्वास्थ्य कारणों से ब्रिटेन वापस भेज दिया गया। हाउस ऑफ़ कॉमन्स ने उसका निंदा प्रस्ताव पारित किया परंतु हाउस ऑफ़ लॉर्ड ने इस हत्याकाण्ड की प्रशंसा करते हुये उसका प्रशस्ति प्रस्ताव पारित किया। विश्वव्यापी निंदा के दबाव में बाद को ब्रिटिश सरकार ने उसका निंदा प्रस्ताव पारित किया और 1920 में ब्रिगेडियर जनरल रेजीनॉल्ड डायर को इस्तीफ़ा देना पड़ा। 1927 में प्राकृतिक कारणों से उसकी मृत्यु हुई।(उधमसिंह नगर पहले नैनीताल जिले में था। लेकिन अक्टूबर 1995 में इसे अलग जिला बना दिया गया। इस जिले का नाम स्वर्गीय उधम सिंह के नाम पर रखा गया है। उधम सिंह स्वतंत्रता सेनानी थे।) ↵इस हत्याकांड की जाँच के लिये कांग्रेस ने मदन मोहन मालवीय की अध्यक्षता में एक समिति नियुक्त की। में एक समिति नियुक्त की।

विरोध
-----

स्मारक
वर्तमान प्रवेशद्वार
संरक्षित दीवार पर गोलियों के निशान
गुरुदेव रवीन्द्र नाथ टैगोर ने इस हत्याकाण्ड के विरोध-स्वरूप अपनी नाइटहुड को वापस कर दिया। आजादी के लिए लोगों का हौसला ऐसी भयावह घटना के बाद भी पस्त नहीं हुआ। बल्कि सच तो यह है कि इस घटना के बाद आजादी हासिल करने की चाहत लोगों में और जोर से उफान मारने लगी। हालांकि उन दिनों संचार और आपसी संवाद के वर्तमान साधनों की कल्पना भी नहीं की जा सकती थी, फिर भी यह खबर पूरे देश में आग की तरह फैल गई। आजादी की चाह न केवल पंजाब, बल्कि पूरे देश के बच्चे-बच्चे के सिर चढ़ कर बोलने लगी। उस दौर के हजारों भारतीयों ने जलियांवाला बाग की मिट्टी को माथे से लगाकर देश को आजाद कराने का दृढ़ संकल्प लिया। पंजाब तब तक मुख्य भारत से कुछ अलग चला करता था परंतु इस घटना से पंजाब पूरी तरह से भारतीय स्वतंत्रता आंदोलन में सम्मिलित हो गया। इसके फलस्वरूप गांधी ने 1920 में असहयोग आंदोलन प्रारंभ किया।

प्रतिघात
--------

उधम सिंह
माइकल ओ'डायर
जब जलियांवाला बाग में यह हत्याकांड हो रहा था, उस समय उधमसिंह वहीं मौजूद थे और उन्हें भी गोली लगी थी। उन्होंने तय किया कि वह इसका बदला लेंगे। 13 मार्च 1940 को उन्होंने लंदन के कैक्सटन हॉल में इस घटना के समय ब्रिटिश लेफ़्टिनेण्ट गवर्नर माइकल ओ ड्वायर को गोली चला के मार डाला।  ऊधमसिंह को 31 जुलाई 1940 को फाँसी पर चढ़ा दिया गया। गांधी और जवाहरलाल नेहरू ने ऊधमसिंह द्वारा की गई इस हत्या की निंदा करी थी।

भगत सिंह
इस हत्याकांड ने तब 12 वर्ष की उम्र के भगत सिंह की सोच पर गहरा प्रभाव डाला था। इसकी सूचना मिलते ही भगत सिंह अपने स्कूल से १२ मील पैदल चलकर जालियावाला बाग पहुंच गए थे।

स्मारक
------

जलियाँवाला बाग की दीवार जिसमें आज भी गोलियां दबी हुई हैं
 वर्तमान प्रवेशद्वार
जलियांवाला बाग में बुलेट के निशान
१०२० में भारतीय राष्ट्रीय कांग्रेस द्वारा एक प्रस्ताव पारित होने के बाद साइट पर एक स्मारक बनाने के लिए एक ट्रस्ट की स्थापना की गई थी। १९२३ में ट्रस्ट ने स्मारक परियोजना के लिए भूमि खरीदी थी। अमेरिकी वास्तुकार बेंजामिन पोल्क द्वारा डिजाइन किया गया एक स्मारक, साइट पर बनाया गया था और 13 अप्रैल १९६१ को जवाहरलाल नेहरू और अन्य नेताओं की उपस्थिति में भारत के तत्कालीन राष्ट्रपति राजेंद्र प्रसाद ने इसका उद्घाटन किया था।

बुलेट की गोलियाँ दीवारों और आस-पास की इमारतों में इस समय भी दिखती हैं। जिस कुएं में कई लोग कूद गए और गोलियों से खुद को बचाने की कोशिश कर रहे थे, वह पार्क के अंदर एक संरक्षित स्मारक के रूप में है।

जलियाँवाला बाग राष्ट्रीय स्मारक (संशोधन) विधेयक, 2019
-----------------------------------------------------

* राज्यसभा में 19 नवंबर 2019 को पारित होने के पश्चात यह विधेयक संसद से पारित हो गया।इससे पूर्व लोकसभा में 02 अगस्त 2019 को पारित किया गया था।
* केंद्रीय संस्कृति मंत्री प्रह्लाद सिंह पटेल ने बिल पेश करते हुए कहा कि जलियांवाला बाग एक राष्ट्रीय स्मारक है तथा घटना के वर्ष 2019 में,100 साल पूरे होने के अवसर पर हम इस स्मारक को राजनीति से मुक्त करना चाहते हैं।

**विधेयक में प्रमुख प्रावधान**

1. इस विधेयक के द्वारा जलियांवाला बाग राष्ट्रीय स्मारक अधिनियम **1951** में संशोधन किया गया।
2. इस संशोधन बिल में जलियांवाला बाग राष्ट्रीय स्मारक अधिनियम में कांग्रेस के अध्यक्ष को स्थायी सदस्य के तौर पर हटाने का प्रावधान है।
3. विधेयक यह स्पष्ट करता है कि जब लोकसभा में विपक्ष का कोई नेता नहीं होता है, केवल सबसे बड़े विपक्षी दल के नेता को ट्रस्टी बनाया जाएगा.
4. यह विधेयक केंद्र सरकार को यह अधिकार दिया है कि वह ट्रस्ट के किसी सदस्य को उसका कार्यकाल पूरा होने से पहले ही हटा सकती है.
5. इस संशोधन के बाद भारतीय राष्ट्रीय कांग्रेस के अध्यक्ष का न्यास के पदेन सदस्य होने का हक समाप्त हो जायेगा। उसके जगह पर लोकसभा में विपक्ष के नेता या सबसे बड़े दल के नेता को सदस्य बनाया जायेगा।

* जनता द्वारा वित्त पोषित,जलियांवाला बाग ट्रस्ट की स्थापना साल 1921 में की गई थी। इसके नए न्यास का गठन साल 1951 में किया गया।नए न्यास में व्यक्ति विशेष को सदस्य बनाया गया तथा किसी संवैधानिक पद पर आसीन व्यक्ति को इसमें शामिल नहीं किया गया था।
* अब,सरकार निर्वाचित लोगों को संवैधानिक और प्रशासनिक पदों में शामिल कर रही है।किसी विशेष व्यक्ति को नामित नहीं किया जायेगा।साथ ही, इन सदस्यों को हर पांच साल के बाद बदल दिया जायेगा।साथ ही, शहीदों के परिजनों को भी ट्रस्ट में शामिल किया जायेगा।

इन्हें भी देखें
---------------

* मानगढ़ नरसंहार -- १७ नवम्बर १९१३ को मानगढ़ में भील समुदाय के हजारों लोगों को अंग्रेज़ सरकार ने गोली बरसाकर हत्या कर दी थी।
* तारापुर प्रखण्ड (मुंगेर) -- जहाँ जलियाँवाला बाग़ हत्याकांड से भी भीषण नरसंहार हुआ था।


|  |  |
| --- | --- |
|   | ***पंजाब प्रवेशद्वार*** |


|  |  |
| --- | --- |
|   | ***सिख धर्म प्रवेशद्वार*** |

सन्दर्भ
-------

1. ↑  "1919 Jallianwalla Bagh massacre". *Discover Sikhism*. मूल से 28 अप्रैल 2016 को पुरालेखित. अभिगमन तिथि 7 June 2016.
2. ↑  Nigel Collett (15 October 2006). *The Butcher of Amritsar: General Reginald Dyer*. A&C Black. पृ॰ 263. आई॰ऍस॰बी॰ऍन॰ 978-1-85285-575-8. मूल से 23 अप्रैल 2017 को पुरालेखित. अभिगमन तिथि 10 अगस्त 2018.
3. ↑  Home Political Deposit, September, 1920, No 23, National Archives of India, नई दिल्ली; Report of Commissioners, Vol I, नई दिल्ली
4. ↑  Brian Lapping, *End of Empire,* p. 38, 1985
5. ↑  Bipan Chandra etal, India's Struggle for Independence, Viking 1988, p.166
6. ↑  Barbara D. Metcalf and Thomas R. Metcalf (2006). *A concise history of modern India*. Cambridge University Press. मूल से 3 जुलाई 2017 को पुरालेखित. अभिगमन तिथि 10 अगस्त 2018. p.169
7. ↑  "dw.de-जलियांवाला बाग "शर्मनाक" घटना". मूल से 12 जनवरी 2015 को पुरालेखित. अभिगमन तिथि 12 जनवरी 2015.
8. ↑  "Punjab disturbances, April 1919; compiled from the Civil and military gazette". Lahore Civil and Military Gazette Press. 9 April 2018 – वाया Internet Archive.
9. ↑  Collett, Nigel (2006). *The Butcher of Amritsar: General Reginald Dyer*. Hambledon Continuum: New Edition. p. 254-255
10. ↑  "डायर को मारकर ऊधमसिंह ने लिया था बदला". वेबदुनिया. मूल (एचटीएम) से 16 सितंबर 2008 को पुरालेखित. अभिगमन तिथि २३ अप्रैल २००९.
11. ↑  "जलियांवाला बाग के हत्याकांड ने १२ साल के बच्चे को बनाया क्रांतिकारी". पंजाब केसरी. २०१६. मूल से 10 अगस्त 2018 को पुरालेखित. अभिगमन तिथि 10 अगस्त 2018.
12. ↑

* Brown, Emily (1973), *(in Book Reviews; South Asia). The Journal of Asian Studies, Vol. 32, No. 3. (May, 1973), pp. 522-523*, Pacific Affairs, University of British Columbia.
* Brown, Giles (1948), *द हिन्दू Conspiracy, 1914-1917.The Pacific Historical Review, Vol. 17, No. 3. (Aug. 1948), pp. 299-310*, University of California Press, ISSN 0030-8684.
* Cell, John W (2002), *Hailey: A Study in British Imperialism, 1872-1969*, Cambridge University Press, ISBN 0521521173.
* Gupta, Amit K (1997), *Defying Death: Nationalist Revolutionism in India, 1897-1938.Social Scientist, Vol. 25, No. 9/10. (Sep. - Oct. 1997), pp. 3-27*, Social Scientist, ISSN: 09700293.
* Hoover, Karl. (1985), *द हिन्दू Conspiracy in California, 1913-1918. German Studies Review, Vol. 8, No. 2. (May, 1985), pp. 245-261*, German Studies Association, ISBN 01497952.
* Hopkirk, Peter (1997), *Like Hidden Fire: The Plot to Bring Down the British Empire.*, Kodansha Globe, ISBN 1568361270.
* Popplewell, Richard J (1995), *Intelligence and Imperial Defence: British Intelligence and the Defence of the Indian Empire 1904-1924.*, Routledge, ISBN 071464580X, <>.
* Sarkar, B.K. (1921), *Political Science Quarterly, Vol. 36, No. 1. (Mar. 1921), pp. 136-138*, The Acedemy of Political Science, ISSN: 00323195.
* Sarkar, Sumit (1983), *Modern India, 1885-1947*, Delhi:Macmillan, ISBN 9780333904251.
* Strachan, Hew (2001), *The First World War. Volume I: To Arms*, Oxford University Press. USA, ISBN 0199261911.
* Tinker, Hugh (1968), *India in the First World War and after.Journal of Contemporary History, Vol. 3, No. 4, 1918-19: From War to Peace. (Oct. 1968), pp. 89-107*, Sage Publications, ISSN: 00220094.

बाहरी कड़ियाँ
-------------

* An NPR interview with Bapu Shingara Singh - the last known surviving witness.
* Churchill's speech after the incident.
* Amritsar Massacre at Jallianwala Bagh Listen to the Shaheed song of the Amritsar Massacre at Jallian Wala Bagh.
* A description of the Jallianwala Bagh Massacre
* The Amritsar Massacre A description of the Jallianwala Bagh Massacre.

| * दे
* वा
* सं
भारतीय स्वतन्त्रता आन्दोलन |
| --- |
| इतिहास | 
* उपनिवेश
* पोर्टो ग्रांडे दे बंगाल
* डच बंगाल
* ईस्ट इण्डिया कम्पनी
* ब्रिटिश राज
* फ्रांसीसी भारत
* पुर्तगाली भारत
* प्लासी का युद्ध
* बक्सर का युद्ध
* आंग्ल-मैसूर युद्ध
	+ पहला
	+ दूसरा
	+ तीसरा
	+ चौथा
* आंग्ल-मराठा युद्ध
	+ पहला
	+ दूसरा
	+ तीसरा
* पॉलीगर का युद्ध
* वेल्लोर विद्रोह
* प्रथम आंग्ल-सिख युद्ध
* द्वितीय आंग्ल-सिख युद्ध
* सन्यासी विद्रोह
* 1857 की क्रांति
* रैडक्लिफ़ रेखा
* *और*

 |
| दर्शनशास्रऔर विचारधारा | 
* भारतीय राष्ट्रवाद
* हिंदू राष्ट्रवाद
* आंबेडकरवाद
* गांधीवाद
* खिलाफत आन्दोलन
* भारतीय मुस्लिम राष्ट्रवाद
* सत्याग्रह
* समाजवाद
* स्वदेशी आन्दोलन
* स्वराज

 |
| घटनाक्रम और आंदोलन | 
* बंगाल का विभाजन (1905)
* बंगाल का विभाजन (1947)
* क्रांतिकारी आन्दोलन
* कलकत्ता दंगा
* दिल्ली-लाहौर षडयंत्र
* द इंडियन सोसियोलोजिस्ट
* सिंगापुर विद्रोह
* हिंदु-जर्मन षडयंत्र
* चम्पारण सत्याग्रह
* खेड़ा सत्याग्रह
* रॉलेट कमेटी
* रॉलेट एक्ट
* जालियाँवाला बाग हत्याकांड
* नोआखाली नरसंहार
* असहयोग आन्दोलन
* क्रिसमस दिवस षडयंत्र
* कुली-बेगार आन्दोलन
* चौरीचौरा काण्ड, 1922
* काकोरी काण्ड
* किस्सा-ख्वानी बाजार नरसंहार
* झण्डा सत्याग्रह
* बारडोली सत्याग्रह
* साइमन कमीशन
* नेहरु रिपोर्ट
* जिन्ना के चौदह तर्क
* पूर्ण स्वराज
* दांडी मार्च
* धारासना सत्याग्रह
* वेदारायणम मार्च
* चटगांव शस्त्रागार कांड
* गांधी-इरविन समझौता
* गोलमेज सम्मेलन
* 1935 का अधिनियम
* औंध प्रयोग
* हिन्द सेना
* क्रिप्स मिशन
* भारत छोड़ो
* बॉम्बे विद्रोह
* यानौन का विद्रोह
* भारत की अंतःकालीन सरकार
* स्वतंत्रता दिवस
* प्रजामंडल आन्दोलन

 |
| संस्थायें | 
* अखिल भारतीय किसान सभा
* अखिल भारतीय मुस्लिम लीग
* अनुशीलन समिति
* आर्यसमाज
* आज़ाद हिन्द
* बर्लिन समिति
* ग़दर पार्टी
* हिन्दुस्तान सोशलिस्ट रिपब्लिकन एसोसिएशन
* भारतीय राष्ट्रीय कांग्रेस
* इण्डिया हाउस
* होम रूल आन्दोलन
* भारतीय स्वतंत्रता लीग
* आज़ाद हिन्द फ़ौज
* युगान्तर
* खाकसार आंदोलन
* लाल कुर्ती आन्दोलन
* स्वराज पार्टी
* *और देखे*

 |
| समाजसुधारक | 
* ए वैद्यनाथ अय्यर
* अय्या वैकुंदर
* अय्यंकली
* बी आर अम्बेडकर
* बाबा आमटे
* बाल गंगाधर तिलक
* दयानंद सरस्वती
* धोंडो केशव कर्वे
* जी. सुब्रमण्य अय्यर
* गाज़ुलू लक्ष्मीनरसू चेट्टी
* गोपाल गणेश आगरकर
* गोपाल हरि देशमुख
* गोपालदास अंबादास देसाई
* ईश्वर चंद्र विद्यासागर
* जे॰ बी॰ कृपलानी
* ज्योतिराव फुले
* कंदुकूरि वीरेशलिंगम्
* महादेव गोविंद रानडे
* महात्मा गांधी
* मुत्तुलक्ष्मी रेड्डी
* नारायण गुरु
* निरालम्ब स्वामी
* पंडिता रमाबाई
* पेरियार ई वी रामसामी
* राम मोहन राय
* आर. श्रीनिवासन
* सहजानंद सरस्वती
* सावित्रीबाई फुले
* शाहू
* भगिनी निवेदिता
* अरविन्द घोष
* सैयद अहमद खान
* वक्कम मौलवी
* विनायक दामोदर सावरकर
* विनोबा भावे
* विट्ठल रामजी शिंदे
* विवेकानंद

 |
| स्वतंत्रता सेनानी | 
* अबुल कलाम आजाद
* अक्कम्मा चेरियन
* अच्युत पटवर्धन
* ए.के. फजलुल हक
* अल्लूरी सीताराम राजू
* अन्नपूर्णा महाराणा
* एनी बेसेंट
* अशफ़ाक़ुल्लाह ख़ाँ
* बाबू कुंवर सिंह
* बाघा यतीन
* बहादुर शाह द्वितीय
* बख़्त खान
* बाल गंगाधर तिलक
* बसावन सिंह
* बेगम हजरत महल
* भगत सिंह
* भारतीदासन
* भवभूषण मित्र
* भीखाजी कामा
* भूपेन्द्र कुमार दत्त
* बिधान चंद्र रॉय
* विपिनचंद्र पाल
* सी. राजगोपालचारी
* चंद्रशेखर आजाद
* चितरंजन दास
* दादाभाई नौरोजी
* दयानंद सरस्वती
* धन सिंह गुर्जर
* गोपाल कृष्ण गोखले
* गोविंद बल्लभ पंत
* लाला हरदयाल
* हेमू कालाणी
* इनायतुल्ला खान माश़रिकी
* यतीन्द्र मोहन सेनगुप्त
* यतीन्द्रनाथ दास
* जवाहर लाल नेहरू
* के. कामराज
* कन्हैयालाल माणिकलाल मुंशी
* कर्तार सिंह सराभा
* ख़ान अब्दुल ग़फ़्फ़ार ख़ान
* खुदीराम बोस
* श्री कृष्ण सिंह
* लाला लाजपत राय
* एम. भक्तवत्सलम
* एम एन राय
* मगफूर अहमद एजाज़ी
* महादजी शिंदे
* महात्मा गांधी
* मदनमोहन मालवीय
* मंगल पांडे
* मीर कासिम
* मिथुबेन पेटिट
* मुहम्मद अली जौहर
* मुहम्मद अली जिन्ना
* मुहम्मद मियां मंसूर अंसारी
* नागनाथ नायकवाडी
* नाना फडणवीस
* नाना साहिब
* पी. कक्कन
* प्रफुल्ल चाकी
* प्रीतिलता वादेदार
* पुरुषोत्तम दास टंडन
* रामस्वामी वेंकटरमण
* राहुल सांकृत्यायन
* राजेन्द्र प्रसाद
* राम प्रसाद बिस्मिल
* रानी लक्ष्मीबाई
* रासबिहारी बोस
* सहजानंद सरस्वती
* संगोली रायण्णा
* सरोजिनी नायडू
* सत्यपाल डांग
* शुजाउद्दौला
* श्यामजी कृष्ण वर्मा
* सिराजुद्दौला
* सुभाष चंद्र बोस
* सुब्रमण्य भारती
* सूर्य सेन
* श्यामाप्रसाद मुखर्जी
* तारकनाथ दास
* तात्या टोपे
* तिरुपुर कुमारन
* उबैदुल्लाह सिंधी
* वी० ओ० चिदम्बरम पिल्लै
* वी के कृष्ण मेनन
* वल्लभभाई पटेल
* वंचिनाथन
* विनायक दामोदर सावरकर
* वीरेन्द्रनाथ चट्टोपाध्याय
* यशवंतराव होलकर
* *और देखे*

 |
| ब्रिटिश नेता | 
* वेवेल
* कैनिंग
* कॉर्नवालिस
* इर्विन
* चेम्सफोर्ड
* कर्जन
* रिपन
* मिंटो
* डलहौजी
* बैन्टिक
* माउंटबेटन
* वैलेस्ली
* लिटन
* क्लाइव
* आउट्रम
* क्रिप्स
* लिनलिथगो
* हेस्टिंग्स

 |
| स्वतंत्रता | 
* कैबिनेट मिशन
* भारत में फ्रेंच उपनिवेशों का अधिग्रहण
* संविधान
* भारतीय गणराज्य
* गोवा मुक्ति संग्राम
* भारतीय स्वतंत्रता अधिनियम
* भारत का विभाजन
* राजनीतिक एकीकरण
* शिमला सम्मेलन

 |

सन्दर्भ
-------